Source: http://www.rvr.sk/sk/spravy/index.php?aktualitaId=918
Timestamp: 2019-02-16 07:26:26+00:00
Document Index: 11756278

Matched Legal Cases: ['§ 35', '§ 39', '§ 32', '§ 16', '§ 16', '§ 16', '§ 16', '§ 19', '§ 20', '§ 16']

Tlačová informácia zo zasadnutia RVR, dňa 24.11.2009 - Rada pre vysielanie a retransmisiu
Tlačová informácia zo zasadnutia RVR, dňa 24.11.2009
Tlačová informácia zo zasadnutia Rady pre vysielanie a retransmisiu konaného dňa 24.11.2009 v sídle Rady pre vysielanie a retransmisiu
pridelila frekvenciu č. 107,8 MHz Liptovský Mikuláš spoločnosti RADIO ONE, s.r.o., Nitra;
pridelila frekvenciu č. 99,6 MHz Zlaté Moravce spoločnosti RADIO ONE, s.r.o., Nitra;
pridelila frekvenciu č. 95,0 MHz Nová Baňa spoločnosti RADIO ONE, s.r.o., Nitra;
pridelila frekvenciu č. 97,2 MHz Prešov spoločnosti DRV s.r.o., Košice;
pridelila frekvenciu č. 104,2 MHz Levice spoločnosti TAM ART PRODUCTIONS, s.r.o., Bratislava;
pridelila frekvenciu č. 104,5 MHz Štúrovo spoločnosti TAM ART PRODUCTIONS, s.r.o., Bratislava;
pridelila frekvenciu č. 95,6 MHz Banská Bystrica spoločnosti Best FM Media spol. s r.o., Bratislava;
pridelila frekvenciu č. 90,2 MHz Piešťany spoločnosti WINTER média, a.s., Piešťany;
na jarné výberové konanie presunula frekvencie č. 99,8 MHz Levoča, 94,7 MHz Banská Bystrica, 94,7 MHz Topoľčany, 93,5 MHz Štúrovo;
prerušila správne konanie vo veci pridelenia frekvencie č. 105,2 MHz Skalica a vyzvala účastníka konania – spoločnosť GROUND 4, s.r.o., Bratislava na doplnenie podkladov;
udelila licenciu na lokálne televízne vysielanie programovej služby Púchovská televízia spoločnosti MESTSKÝ BYTOVÝ PODNIK, s.r.o., Púchov;
odňala licenciu na televízne vysielanie spoločnosti KID, a.s., Poprad z dôvodu uskutočnenia prevodu podielu na základnom imaní v čase do 24 mesiacov od nadobudnutia právoplatnosti licencie bez predchádzajúceho súhlasu rady s takým prevodom;
uložila sankciu – upozornenie na porušenie zákona spoločnosti Slovak Telekom, a.s., Bratislava za šírenie programovej služby Prima bez jej súhlasu;
udelila predchádzajúci súhlas s prevodom obchodných podielov spoločníkov spoločnosti Radio ON s.r.o., Bratislava Ľudovíta Jakubove, Bratislava vo výške 50 % podielu na základnom imaní, a Leverage Systems s.r.o., Bratislava vo výške 50 % podielu na základnom imaní na nadobúdateľa - spoločnosť IKT škola, s.r.o., Bratislava;
začala správne konanie voči spoločnosti MAC TV s.r.o. vo veci možného porušenia § 35 ods. 3 ZVR (prerušenie programu reklamou) v súvislosti s odvysielaním programu Ja robot z dňa 3.10.2009;
začala správne konanie voči spoločnosti MAC TV s.r.o. vo veci možného porušenia § 39 ods. 4 ZVR (obmedzenia sponzorovania programov) v súvislosti s odvysielaním programu Ranná šou s Adelou a Sajfom, sponzorom ktorého bola spoločnosť RADIO, a.s., vysielateľ s licenciou na vysielanie rozhlasovej programovej služby FUN RADIO z dní 17.08., 18.08., 19.08., 20.08., 21.08., 24.08., 25.08., 26.08., 27.08., 28.08., 31.08;
začala správne konanie voči spoločnosti MAC TV s.r.o. vo veci možného porušenia § 32 ods. 12 ZVR (zákaz skrytej reklamy) v súvislosti s odvysielaní informácií o bytovom dome FIVE STAR RESIDENCE v programe Ranná šou s Adelou a Sajfom z dní 21.08., 24.08., 25.08., 26.08., 27.08., 28.08., 31.08.2009;
začala správne konanie voči Slovenskej televízii vo veci možného porušenia § 16 písm. a) ZVR (všestrannosť informácií a pluralita názorov v rámci vysielanej programovej služby) v súvislosti s odvysielaním príspevku Združstevnení vlastníci v rámci programu Reportéri z dňa 28.9.2009;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 16 písm. b) ZVR (objektívnosť spravodajstva) v súvislosti s odvysielaním príspevku Rýchlocesta R7vyvoláva rozpory v rámci programu Televízne noviny z dňa 16.10.2009;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 16 písm. b) ZVR (objektívnosť spravodajstva) v súvislosti s odvysielaním príspevku Dvojité narodeniny v rámci programu Televízne noviny z dňa 14.9.2009;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 16 písm. b) ZVR (objektívnosť spravodajstva) v súvislosti s odvysielaním príspevku Futbal a politika v rámci programu Televízne noviny z dňa 12.9.2009;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 19 ods. 2 písm. f) ZVR (zobrazovanie maloletých vystavených psychickému utrpeniu) v súvislosti s odvysielaním programu Modré z neba v dňoch 16.9.2009 a 7.10.2009;
uložila sankciu pokutu vo výške 1000 eur spoločnosti MARKÍZA-SLOVAKIA spol. s r.o. z dôvodu porušenia § 20 ods. 4 ZVR (ochrana maloletých – jednotný systém označovania) v súvislosti s odvysielaním upútavky na program nevhodný a neprístupný pre maloletých Pulp fiction pred 22.00 hodinou z dňa 8.8.2009;
začala správne konanie voči spoločnosti TV Poprad s.r.o. vo veci možného porušenia § 16 písm. b) ZVR (objektívnosť spravodajstva) v súvislosti s odvysielaním príspevku Danko, Abrahám a Chudík chcú v Poprade pracovisko Prešovského samosprávneho kraja v rámci programu Aktuality regiónu z dní 5.10. a 6.10. 2009.
Ostatné prijaté uznesenia zo dňa 24.11.2009 budú uvedené v zápisnici zo zasadnutia Rady na jej internetovej stránke.
Tlačová informácia zo zasadnutia RVR, dňa 24.11.2009 (PDF)
Tlačová informácia zo zasadnutia RVR, dňa 24.11.2009 (DOC)